২০২০ সালের চীন-ভারতের সংঘাতগুলি চীন ও ভারতের মধ্যে চলমান সামরিক অবস্থান। ২০২০ সালের ৫ মে থেকে, চীনা ও ভারতীয় সেনারা চীন-ভারত সীমান্তের একাধিক স্থানে অ-প্রাণঘাতী আক্রমণাত্মক পদক্ষেপ, মুখোমুখি লড়াই ও সংঘর্ষে লিপ্ত হয়েছে বলে জানা যায়। লাদাখের প্যাংগং হ্রদ এবং সিকিমের নাথু লা পাসের কাছে সংঘর্ষের ঘটনা ঘটে। এছাড়াও, ১৯৬২ সালের চীন-ভারত যুদ্ধ থেকে গঠিত প্রকৃত নিয়ন্ত্রণ রেখা বরাবর পূর্ব লাদাখের একাধিক স্থানে মুখোমুখি রয়েছে দুই দেশের সেনাবাহিনী।